Spotify spår lav plassering for Agnete Johnsen i Eurovision Song Contest
Melodi Grand Prix-vinner Agnete Johnsen (21) og hennes «Icebreaker» levnes små sjanser til å vinne Eurovision Song Contest av den markedsledende streamingtjenesten Spotify. Les også: Disse røk ut i første semifinale Riktignok er det norske bidraget et av de mest spilte på tjenesten. Men de knappe tre millioner avspillinger «Icebreaker» har fått stammer sannsynligvis mest fra Norge – og nordmenn kan ikke stemme på Johnsen i konkurransen. Svenske Frans Jeppsson-Wall (17) og hans «If I Were Sorry» har over det tidobbelte antall avspillinger, i skrivende stund over 31 millioner. Fikk du med deg? Slik samler Agnete krefter Og han er Spotifys favoritt til å vinne finalen lørdag. Agnete Johnsen tippes til 14. plass. 26 land deltar i finalen. Streamingtjenesten opplyser til VG at listen er basert på avspillinger fra 1. til 8. mai, med avspillinger fra hjemlandet fjernet. VG anmelder: Alle Eurovision-låtene Andre beregninger er også tatt i betraktning, siden Spotify ikke er så tungt representert i Øst-Europa. Tjenesten er ikke på det russiske markedet – men spår Russlands bidrag til tredjeplass. Spotify lagde en tilsvarende kåring i forkant av fjorårets ESC. Også da tippet de Sverige som vinner, og fikk rett. Streikefare: Truer Eurovision-sendingen Da beregnet de også en noenlunde korrekt topp 10. Åtte av ti land de tippet inn blant de ti beste kom på topp 10, Norge inkludert. I 2014 slo ikke streamingtjenestens forhåndsrapport til i det hele tatt. Da ble Danmarks bidrag utropt til favoritt; det endte på 23. plass. Les også: Reagerer på Agnetes fravær Vinner Conchita Wurst ble spådd åttendeplassen, men den gikk til norske Carl Espen og hans «Silent Storm». Akkurat der traff imidlertid Spotify brukbart; de trodde han ville nå syvende. Her er streamingtjenestens beregninger for Eurovision Song Contest 2016:
Seieren går til vertsnasjonen, mener den svenske streamingtjenesten.